Τόνυ Βλάχος

Ο Τόνυ Βλάχος (γεννημένος στις 10 Σεπτεμβρίου 1973) είναι Έλληνας ομογενής στις Η.Π.Α., γνωστός για τη συμμετοχή του στo τηλεοπτικό reality επιβίωσης, Survivor USA, του οποίου είναι το δεύτερο άτομο που έχει κερδίσει δύο σεζόν. Κέρδισε την 28η σεζόν (Survivor: Cagayan), καθώς και την 40η σεζόν (Survivor: Winners at War) την πρώτη σεζόν όλων των νικητών. Εν τω μεταξύ, αγωνίστηκε και στην 34η σεζόν (Survivor: Game Changer) όπου ψηφίστηκε δεύτερος για αποχώρηση. Θεωρείται ο καλύτερος παίχτης των εποχών στο παιχνίδι ως τώρα.

Ως παίκτης του Survivor, διακρίθηκε για την στρατηγική του και το ριψοκίνδυνο παιχνίδι του, με το οποίο κατάφερε να χειραγωγεί άλλους διαγωνιζόμενους, αποφεύγοντας να καταψηφιστεί στο συμβούλιο προς αποχώρηση, καθώς και για το χιούμορ του. 

Τον Φεβρουάριο του 2015, μετά την πρώτη σεζόν του Βλάχου στην εκπομπή, ο παρουσιαστής του Survivor, Τζεφ Προμπστ δημοσίευσε μια λίστα με τους "Κορυφαίους 10 Νικητές του Survivor όλων των εποχών", κατατάσσοντας τον Βλάχο τέταρτο, δηλώνοντας ότι "δεν είχε δει ποτέ κανέναν να παίζει με τόσο μεγάλη ενέργεια και ταλέντο την στρατηγική" Αφού κέρδισε την 40η σεζόν και το συνοδευτικό έπαθλο των 2 εκατομμυρίων δολαρίων, ο Βλάχος έγινε ο δεύτερος άνθρωπος που κέρδισε το Survivor δύο φορές (μετά τη Sandra Diaz-Twine). Έχει κερδίσει το μεγαλύτερο χρηματικό ποσό από το Survivor από κάθε άλλο διαγωνιζόμενο. Συνολικά κέρδισε πάνω από 3 εκατομμύρια δολάρια στις τρεις σεζόν του. Ο Μάρτιν Χολμς χαρακτήρισε τον Βλάχο τον «Βασιλιά της Επιβίωσης».

Προσωπική ζωή 
Ο Βλάχος γεννήθηκε στις 10 Σεπτεμβρίου 1973, γιος Ελλήνων μεταναστών. Μεγάλωσε στο Τζέρσεϊ Σίτι, του Νιου Τζέρσεϊ και ονειρευόταν από μικρός μια μέρα να γίνει αστυνομικός. Αποφοίτησε από το σχολείο το 1992 και πέρασε αρκετά χρόνια δουλεύοντας σε διάφορες δουλειές, ενώ το συχνά έκανε πάρτυ με τους φίλους του και λάμβανε μέρος σε αγώνες (κόντρες) αυτοκινήτων. Δηλώνει ότι παρ'όλο που του αρέσει να διασκεδάζει, δεν καπνίζει,δεν πίνει αλκοόλ και δεν κάνει ναρκωτικά. Ξεκίνησε το bodybuilding όταν ήταν 20 ετών, μια δραστηριότητα που λέει ότι του έγινε «εμμονή». Άρχισε να εργάζεται στο υπόγειό του με πλαστικά βάρη γεμάτα άμμο σε σιδερένια βάρη σε περίπου ένα χρόνο. Το 2000, ο Βλάχος έγινε αστυνομικός στο Τζέρσεϊ Σίτι. Στις 2 Ιουνίου 2012 παντρεύτηκε με μια συνάδελφό του αστυνομικό, την Μαρίζα Ανν, με την οποία έκαναν και μία κόρη και έναν γιο.

Survivor 
Ο Βλάχος θεωρείται διαφορετικός από οποιονδήποτε νικητή Survivor που υπήρξε ποτέ. Παίζει ένα απίστευτα απερίσκεπτο και ριψοκόνδυνο παιχνίδι, αλλά έχει τόσο καλή στρατηγική που μπορούσε να κάνει ένα λάθος και να το χρησιμοποιήσει εναντίον των συμπαικτών του, ώστε να μπορέσει πραγματικά να αντεπεξέλθει. Παίζει με ενέργεια και είναι γνωστός για τα τρικ του, όπως το "Spy-Shack", μια κρυψώνα μέσω της οποίας κατασκοπεύει τους συμπαίκτες του, σε σημείο που ξέρει ότι συνωμοτούν. Eπίσης κάνει τα πάντα για να νικήσει εξαπατώντας πολύ συχνά υποτιθέμενους συμμάχους του. Παρόλο που γίνεται στόχος εξαιτίας αυτού του τρόπου παιχνιδιού, όλοι παραδέχονται το χιούμορ του.

Πρωταγωνίστησε στην 28η σεζόν της αμερικανικής έκδοσης του Survivor (Survivor: Cagayan). Κατά τη διάρκεια, ο Βλάχος σχημάτισε μια συμμαχία, που ονομάστηκε «Cops-R-Us», με τη συνάδελφο αστυνομική Σάρα Λατσίνα. Παρά τη συμμαχία αυτή, ο Βλάχος είπε ψέματα στη Λατσίνα για το επάγγελμά του, ισχυριζόμενος ότι ήταν εργάτης οικοδομών. Στο τελικό φυλετικό συμβούλιο, η κριτική επιτροπή τον επέλεξε τελικά ως νικητή με ψήφο 8-1, νικώντας τον εκπαιδευτή πολεμικών τεχνών Γου Χουάνγκ. Ο Βλάχος επιβεβαιώθηκε ότι θα συμμετάσχει και στην 34η σεζόν (Survivor: Game Changer). Προσπάθησε να αλλάξει το στυλ του σε πιο επιθετικό, αλλά δεν κατάφερε πολλά, έγινε στόχος και αποχώρησε νωρις. Στην 40η σεζόν σεζόν (Survivor: Winners at War), όπου συμμετείχαν οι προηγούμενοι νικητές, ο Βλάχος συγκέντρωσε 12 από τις 16 ψήφους της κριτικής επιτροπής στον τελικό και αναδείχθηκε "Νικητής των Νικητών", κερδίζοντας την ανταμοιβή της σεζόν 2 εκατομμυρίων δολαρίων.

Eξωτερικοί Σύνδεσμοι 

 "Tony Vlachos". Survivor: Cagayan. CBS.

Παραπομπές